text: দুরুল হুদা (১৯৫৫ – ৩ ফেব্রুয়ারি ২০২০) বাংলাদেশের একজন মুক্তিযোদ্ধা ও রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একজন সাংসদ ছিলেন। এছাড়া, রাজশাহী সিটি কর্পোরেশনের মেয়র হিসেবেও দায়িত্ব পালন করেছেন তিনি।
  
  জীবনী
  দুরুল হুদা ১৯৫৫ সালে চাঁপাইনবাবগঞ্জের শিবগঞ্জের মোল্লাটোলা গ্রামে জন্মগ্রহণ করেছিলেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন।
  
  দুরুল হুদা ১৯৮৮ সালে রাজশাহী-১ আসনের সাংসদ হিসেবে নির্বাচিত হয়েছিলেন। ১৯৯০ সালের ১৬ এপ্রিল থেকে ১৯৯০ সালের ৬ নভেম্বর পর্যন্ত তিনি রাজশাহী সিটি কর্পোরেশনের মেয়র হিসেবে দায়িত্ব পালন করেছিলেন। মেয়র থাকাকালীন সময়ে তিনি উপমন্ত্রীর সমান মর্যাদা লাভ করেছিলেন। এছাড়া, তিনি রাজশাহী জেলা পরিষদের চেয়ারম্যান হিসেবেও দায়িত্ব পালন করেছেন তিনি।
  
  দুরুল হুদা ২০২০ সালের ৩ ফেব্রুয়ারি ঢাকার স্কয়ার হাসপাতালে ৬৪ বছর বয়সে মৃত্যুবরণ করেন।
  
  তথ্যসূত্র
  
  বিষয়শ্রেণী:১৯৫৫-এ জন্ম
  বিষয়শ্রেণী:২০২০-এ মৃত্যু
  বিষয়শ্রেণী:চতুর্থ জাতীয় সংসদ সদস্য
  বিষয়শ্রেণী:জাতীয় পার্টির রাজনীতিবিদ
  বিষয়শ্রেণী:চাঁপাইনবাবগঞ্জ জেলার ব্যক্তি
  বিষয়শ্রেণী:রাজশাহী জেলার রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:রাজশাহী সিটি কর্পোরেশনের মেয়র
title: দুরুল হুদা